| Mergullón real |
| --- |
| Plumaxe nupcial |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Podicipediformes |
| Familia: | Podicipedidae |
| Xénero: | *Podiceps* |
| Especie: | ***P. auritus*** |

 |
| Nome binomial |
| *Podiceps auritus*(Linnaeus, 1758) |
| Distribución do mergullón real
      Área de cría.
      Área de invernada.Distribución do mergullón real
      Área de cría.
      Área de invernada.Distribución do mergullón real
      Área de cría.
      Área de invernada. |

O **mergullón real** (***Podiceps auritus***) é unha especie de ave podicipediforme da familia Podicipedidae propia de Eurasia e Norteamérica. En Galicia é un invernante raro.

Descrición
----------

Macho e femia en plumaxe nupcial.
Exemplar en plumaxe non reprodutora.
Trátase dun mergullón cun corpo repoludo. Mide entre 31 e 38 cm de longo, cunha envergadura alar de 59 a 65 cm, e pesa arredor de 400 g. En verán é inconfundible, tanto o macho coma a femia teñen a cabeza negra, cun píleo plano e dous penachos nos laterais de cor amarela alaranxada en forma de cuña, que parten dos ollos cara a atrás. Tamén a plumaxe das súas meixelas negras sobresae en forma de cuña. O seu pescozo, peito e flancos son de cor castaña avermellada. O seu dorso e parte superior das ás son negras, mentres que o seu ventre e a parte inferior das súas ás son brancos, aínda que quedan ocultos cando nadan. O seu ollo é de cor encarnada intensa, e ten o peteiro negro, longo e bicudo, coa punta branca. En inverno a súa plumaxe pasa a ser de cor gris escura nas partes superiores, coas meixelas e as partes inferiores brancas, incluída a parte frontal do pescozo.

Taxonomía e etimoloxía
----------------------

O mergullón real foi descrito cientificamente por Carl von Linné en 1758 na décima edición da súa obra *Systema naturae*, co nome de *Colymbus auritus*, que significa 'movella con orellas'. Posteriormente foi trasladado ao xénero *Podiceps*, creado por John Latham en 1787, aínda que clasificado como o resto da súa familia xunto coas movellas en Colymbiformes. Ata o século XX non se separaron os mergullóns na súa propia orde, Podicipediformes. Recoñécense dúas subespecies de mergullón real:

* *P. a. auritus*, (Linnaeus, 1758) - vive en Eurasia;
* *P. a. cornutus*, (Gmelin, 1789) - presente en Norteamérica.

A etimoloxía tanto do nome do xénero coma do da especie é latina. *Podiceps* procede da combinación das palabras *podex/podicis* que significa 'ano' e *pes* que significa 'pé', en referencia á posición moi traseira das súas patas. Pola súa parte, *auritus*, que procede de *auris* (orella), significa 'con orellas', en alusión á forma da plumaxe da súa cabeza en época de cría.

Distribución e hábitat
----------------------

O mergullón real cría nos lagos do norte de Eurasia e Norteamérica. En inverno migra ás costas do Atlántico e Pacífico norte. En Europa chega ás costas do norte da Península Ibérica, incluída Galicia, en Asia chega ás costas chinesas á altura de Taiwán e en Norteamérica ata o Caribe mexicano; ademais de a zonas do norte do Mediterráneo e mar Negro e o sur do Caspio. Na época invernal establécese xeralmente en augas costeiras abeiradas e estuarios lamacentos, e con menos frecuencia en augas interiores.

Femia coas súas crías en Alasca.

Comportamento
-------------

Ovo de *Podiceps auritus* no MHNT
A súa voz é un trilo agudo, rápido, tipo asubío. En verán adoita ser silencioso.

Aniña de abril a xullo, poñendo catro ou cinco ovos sobre un montón de herbas suxeitas a talos de gramíneas altas.

Aliméntase de peixes pequenos, aos que captura mergullándose. Tamén come, en verán, insectos e crustáceos actuáticos.

Notas
-----

1. ↑  BirdLife International (2012). "Podiceps auritus". *Lista Vermella de especies ameazadas. Versión 2014.3* (en inglés). Unión Internacional para a Conservación da Natureza. Consultado o 4 de marzo de 2015.
2. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). *Chioglossa* (A Coruña) **1**: 121–138. Arquivado dende o orixinal (PDF) o 15 de marzo de 2016. Consultado o 28 de setembro de 2016.
3. 1 2 3  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
4. ↑  "mergullón real". *TERGAL*. Consultado o 17 de abril de 2024.
5. ↑  Mark Beaman, Steve Madge (1998). *Guía de las aves de Europa, norte de África y próximo oriente*. Ed. Omega, p. 39. ISBN 8428209464.
6. ↑  Caroli Linnæi. *Systema naturæ per regna tria naturæ, secundum classses, ordines, genera, species, cum characteribus, differentiis, synonymis, locis* Editio decima reformata **1758**, Holmiæ, Impensis direct. Laurentii Salvii (Salvius publ.) p. 135.
7. ↑  Peterson, A. P. Zoonomen. Zoological Nomenclature Resource - Podicepediformes
8. ↑  Frank Gill e David Donsker. *Grebes, flamingos & tropicbirds*. IOC World Bird List versión 5.1.
9. ↑  Ficha de Podiceps cristatus Arquivado 05 de marzo de 2016 en Wayback Machine. na Guía interactiva de aves ibéricas. E.T.S.I. de Montes, Forestal y del Medio Natural - Universidade Politécnica de Madrid.

Véxase tamén
------------

### Bibliografía

* Hume, Rob (2002). *Guía de campo de las aves de España y Europa*. Ediciones Omega. ISBN 84-282-1317-8.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Mergullón real Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Mergullón real*** |

|  |  |
| --- | --- |
| Control de autoridades | 
* Wd: Q192058
* LCCN: sh00003626

 |

|  |  |
| --- | --- |
| Identificadores taxonómicos | 
* ADW: Podiceps\_auritus
* Avibase: 018B316959E84738
* BioLib: 8342
* BirdLife: 22696606
* CMS: podiceps-auritus
* Dyntaxa: 100113
* eBird: horgre
* EOL: 45509032
* EUNIS: 1225
* FE: 96563
* FE-New: ID
* Fossilworks: 83343
* GBIF: 2482059
* GNAB: horned-grebe
* IBC: ID
* iNaturalist: 4209
* IRMNG: 10199785
* ITIS: 174482
* IUCN: 22696606
* NBN: NBNSYS0000000224
* NCBI: 37050
* SeaLifeBase: 165325
* Soortenregister: 139378
* TAXREF: 971
* WoRMS: 137181
* Xeno-canto: Podiceps-auritus

 |

|  |  |
| --- | --- |
| Identificadores | 
* UMLS: C1093247

 |